  Анжелика Тихонова корреспондент Удмурт егитъёслы «Dart» газет вордӥськем нуналзэ пусъён ужрадэ ӧтчаське. Туэ толшоре солы 10 ар тырме. Со сярысь газетлэн «ВКонтакте» мерлыко вотэсысь бамаз ивортӥзы. Ужрад улсын куноос Chukinder ӝӧквыл шудонъёсын шудозы, Dart каталоген, туспуктэмъёсын но суредъёсын адӟытонэн тодматскозы, газетлы гожтӥськыны быгатозы. Ӝыт ӵоже вань люкаськемъёсты егит удмурт кырӟасьёс шулдыртозы: bobolenin группа, Иван Белослудцев, Мария Даниц, shoozymade, post-dukes группа, «Шундыкар» лагерьысь пиналъёс но мукетъёсыз. Ужрад 28-тӥ толшоре 18 час 30 минутэ Ижкарысь Калыкъёслэн эшъяськон юртазы (Орджоникидзе урам, 33A) ортчоз. Тегъёс: Мерлык Ижкар СМИ егитъёс Удмуртия удмуртъёс  